Diari Oficial de la Generalitat Valenciana


Sumari del DOGV 3172, del 29-01-1998 (1998/155)

RESOLUCIÓ de 2 de gener de 1998, de la Direcció General d'Ensenyaments Universitaris i Investigació, per la qual es prorroguen les beques predoctorals per a la formació de personal investigador, del Pla Valencià de Ciència i Tecnologia, adjudicades en convocatòries anteriors.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3172

Data del DOGV
:   29-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/155


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 2 de gener de 1998, de la Direcció General d'Ensenyaments Universitaris i Investigació, per la qual es prorroguen les beques predoctorals per a la formació de personal investigador, del Pla Valencià de Ciència i Tecnologia, adjudicades en convocatòries anteriors. [1998/Q155]
  
D'acord amb el que estableix la base 12 de l'annex II de l'Ordre de 23 de juliol de 1997, de la Conselleria de Cultura, Educació i Ciència (DOGV núm. 3.059 de 19 d'agost), per la qual es convocaven diferents tipus d'ajudes i beques del Pla Valencià de Ciència i Tecnologia, i vista la proposta elevada per la Comissió Permanent de la Comissió Gestora del Pla Valencià de Ciència i Tecnologia, resolc:
  
Primer
  
Prorrogar les beques predoctorals per a la formació de personal investigador als beneficiaris que figuren a l'annex d'aquesta resolució. La beca comprén una dotació mensual per al beneficiari de 110.000 pessetes brutes i una aportació de 180.000 pessetes per beneficiari/any a les institucions enunciades a la base 1 de l'annex II de l'esmentada ordre, com a assignació al departament o centre en el què es desenvolupe el treball d'investigació, en concepte d'ajuda institucional.
  
Segon
  
El període d'aprofitament de la beca comprén des de l'1 de gener fins el 31 de desembre de 1998.
  
Tercer
  
Els beneficiaris d'aquestes ajudes estan obligats al compliment de les especificacions dels annexos I i II de l'ordre de convocatòria.
  
Contra aquesta resolució, que posa fi a la via administrativa, podrà presentar-s'hi un recurs contenciós administratiu davant el Tribunal Superior de Justícia de la Comunitat Valenciana, després de comunicar-ho a la Conselleria de Cultura, Educació i Ciència, segons què estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, dins del termini de dos mesos, des de l'endemà de la publicació en el Diari Oficial de la Generalitat Valenciana.
  
València, 2 de gener de 1998.- La directora general d'Ensenyaments Universitaris i Investigació (p. d. Ordre de 23.07.97): M.ª Carmen Martorell Pallás.
  
IV. ADMINISTRACIÓ DE JUSTÍCIA
  
a) EDICTES I CÈDULES DE NOTIFICACIÓ
  
D'INTERLOCUTÒRIES, PROVISIONS I SENTÈNCIES
  
Jutjat Social número 2 de Múrcia